**Prijava dispozicije doktorske disertacije – študijsko leto 2024/2025**

Spoštovani,

obveščamo vas, da morajo vsi študenti drugega letnika, skladno z akreditiranim programom, **najkasneje do 21. decembra** oddati vlogo s predlogom dispozicije doktorske disertacije.

Prijava dispozicije doktorske disertacije (oddaja vloge) poteka elektronsko, preko [***študentskega informacijskega sistema***](https://vis.ff.uni-lj.si/)*.* Študent dostopa v VIS s svojim uporabniškim imenom in geslom ter **v levem meniju izbere zavihek »prijava dispozicije«**.

**Študent** v elektronski sistem **vnese zahtevane podatk**e ter **natisne**:

1. **vlogo** *– Prijava dispozicije doktorske disertacije,* ki jo podpišeta(-jo) študent in mentor (somentor). **Mentor (somentor) izpolni(ta)** tudi manjkajoče podatke o **SICRIS točkah**: **Z točke in točke A ½.**

Samodejno se iz elektronskega sistema izpiše tudi prijavljen zunanji izbirni predmet, da lahko študent preveri ustreznost vnosa podatkov v VIS.

**Priloge k vlogi –** *Prijava dispozicije doktorske disertacije*:

* življenjepis študenta s poudarkom na njegovem delovanju na znanstvenem področju (strokovni življenjepis);
* bibliografija študenta (seznam objavljenih znanstvenih, strokovnih, projektnih in drugih del);
* dispozicijo doktorske disertacije, kot je opredeljena v 53. členu Pravilnika\*;
* v kolikor mentor / somentor v zadnjih petih letih ne izpolnjuje minimalnega pogoja za izkazovanje raziskovalne aktivnosti (150 Z točk po SICRIS in hkrati doseže več kot 0 točk pri kazalcu pomembnih dosežkov A1/2) se priloži reference s širšega področja teme doktorske disertacije - vsaj dve pomembni deli v zadnjih petih letih (kot je opredeljeno v Habilitacijskih merilih UL in prilogah FF k tem merilom).

|  |
| --- |
| **\* Struktura, vsebina, obseg in jezik dispozicije doktorske disertacije:**Dispozicija doktorske disertacije mora biti napisana in urejena skladno s pravili za urejanje znanstvenih in strokovnih besedil na ustreznem oddelku FF ter obsegati od 3 do največ 7 tipkanih strani formata A4 (+ seznam relevantne literature s področja teme in kazalo). Dispozicija mora imeti oštevilčene strani.* **Naslov doktorske disertacije: predlog naslova disertacije v slovenskem in angleškem jeziku** (v primeru prošnje za pisanje doktorske disertacije v drugem tujem jeziku v okviru študija tujega jezika in književnosti, se na dispozicijo zapiše naslov tudi v drugem tujem jeziku).

**Zapis slovenskega naslova**:* izraža temo natančno, jedrnato in terminološko ustrezno,
* priporočena dolžina je največ deset besed,
* je pravopisno brezhiben,
* ne vsebuje okrajšav,
* ni v obliki stavka ali vprašanja,
* priporočamo izogibanje metaforičnim ali citatnim naslovom,
* ne vsebuje narekovajev za zaznamovanje posebnega pomena,
* ni zapisan z velikimi tiskanimi črkami,
* če je potreben podnaslov, naj bo od naslova ločen z dvopičjem in naj se začne z veliko začetnico **(priporočilo UL je, da se podnaslovu izogiba)**,
* podnaslov naj ne ponavlja izrazov iz naslova.

**Zapis angleškega naslova**:* Doktorand je dolžan poskrbeti za angleški prevod naslova disertacije. Mentor in člani komisije za oceno primernosti teme pa s svojimi podpisi jamčijo tudi za verodostojnost prevoda.
* Angleški prevod naslova disertacije mora pomensko ustrezati slovenskemu naslovu.
* Angleški naslov se piše z **Velikimi Začetnicami (»headline style«)**.
* Navodila za pisanje naslovov disertacij v angleškem jeziku v [prilogi 6 Pravilnika](https://www.ff.uni-lj.si/sites/default/files/documents/Pravilnik-o-studiju-na-programu-tretje-stopnje_29.9.2021.pdf).
* **Znanstveno področje teme doktorske disertacije.**
* **Opredelitev raziskovalnega problema, ki vključuje**:
* kratek pregled ožjega znanstvenega področja in prikaz dosedanjih raziskav na področju teme doktorske disertacije,
* jasno predstavljene hipoteze oz. raziskovalna vprašanja s kratko obrazložitvijo,
* zasnovo raziskav in opis metod raziskovanja,
* opredelitev pričakovanih rezultatov in izvirni prispevek k znanosti,
* seznam relevantne literature s področja teme.

* **[Osnutek načrta ravnanja z raziskovalnimi podatki](https://www.uni-lj.si/doktorska_sola/raziskovalni_podatki/) v skladu z 71. členom Pravilnika (ne velja za generacije, vpisane pred študijskim letom 2021/2022).**

 *Potrebno je uporabiti* ***obrazec****, podan na zgornji povezavi.*  |

**Informacije glede morebitnega pisanja doktorske disertacije v tujem jeziku:**

**65. člen Pravilnika določa:** *»*Doktorsko disertacijo študentka praviloma piše v slovenskem jeziku. Izjemoma lahko študentka napiše doktorsko disertacijo v angleškem jeziku, če gre za študij, ki se izvaja v tujem jeziku oziroma so za to podani utemeljeni razlogi (tuja študentka, tuja mentorica, somentorica ali članica KSDŠ ipd.) ali če je doktorska disertacija sestavljena iz izvirnih znanstvenih člankov, objavljenih v angleškem jeziku. V drugem tujem jeziku se lahko piše doktorska disertacija v okviru študija tujega jezika in književnosti. Če je doktorska disertacija napisana v tujem jeziku, je študentka dolžna napisati tudi obsežen povzetek v slovenskem jeziku (v obsegu 10 odstotkov celotnega besedila) z uporabo ustreznega slovenskega strokovnega izrazja z znanstvenega področja doktorske disertacije. Sklep o pisanju doktorske disertacije v tujem jeziku sprejme Senat UL na predlog Senata FF«.

**53. člen Pravilnika določa:** *»*Če je študentka ob prijavi dispozicije doktorske disertacije predložila prošnjo za pisanje doktorske disertacije v tujem jeziku, mora biti dispozicija doktorske disertacije napisana v tujem jeziku in prevedena v slovenščino.«

**36. člen Pravilnika o doktorske študiju Univerze v Ljubljani določa:** »Če je doktorand tujec, sta lahko dispozicija in življenjepis napisana samo v angleškem jeziku.«

**Celotno dokumentacijo je potrebno poslati po elektronski pošti v Referat za doktorski študij:** doktorski.studij@ff.uni-lj.si